เสริมฮวงจุ้ยให้เตียง ใช้สีสร้างความสมดุล หลีกเลี่ยงพลังงานเชิงลบ เพิ่มเติม
หัวเตียงที่เสริมฮวงจุ้ยได้ดีที่สุดก็คือ หัวเตียงที่แข็งแรงและทำจากไม้หรือบุนวม เพราะว่าเป็นการผสมผสานที่ลงตัวระหว่างความแข็งแรงแต่ยังคงความอ่อนโยนและเสริมพลังฮวงจุ้ยให้คุณและห้องนอนของคุณ ขณะที่คุณกำลังผล็อยหลับ ร่างกายของคุณจะต้องซ่อมแซมพลังงานยุ่งเหยิงส่วนเกินหลายระดับด้วยกัน เพราะฉะนั้นศีรษะของคุณก็ต้องการการรองรับ การปกป้อง และการหนุนที่ดี เช่นเดียวกับที่หลังของคุณต้องการสิ่งเหล่านี้เวลาที่คุณนั่งเก้าอี้นานๆ ในท้องตลาดมีฟูกให้เลือกมากมายหลายประเภท เพราะฉะนั้นเลือกให้ดีและลงทุนซื้อฟูกที่ช่วยเสริมการนอนหลับและการผ่อนคลาย เพราะยิ่งคุณนอนหลับช่วงกลางคืนได้ดีเท่าไหร่ สุขภาพระหว่างวันของคุณก็จะยิ่งดีมากขึ้นเท่านั้น เป็นหลักการที่ง่ายมากๆ เลือกเสริมฮวงจุ้ยให้ดีและอย่าซื้อฟูกใช้แล้ว เพราะคุณไม่รู้ว่ามันสะสมพลังงานอะไรจากเจ้าของเดิมมาบ้าง เพื่อให้พลังฮวงจุ้ยไหลเวียนใต้เตียงได้อย่างสมดุล เตียงของคุณต้องสูงขึ้นมาจากพื้นในระดับที่พอดี โดยทั่วไปแล้วเตียงที่มีลิ้นชักเก็บของข้างใต้เพื่อให้คุณเก็บของได้มากขึ้นนั้นถือว่าเป็นเตียงที่ผิดหลักฮวงจุ้ยที่ดี ทำไมน่ะเหรอ ก็เพราะว่าพลังงานจะต้องไหลเวียนรอบตัวคุณเวลาที่คุณหลับ ซึ่งถ้าใต้เตียงไม่มีพื้นที่ว่างพลังงานก็จะไหลเวียนไม่ได้ ตั้งเตียงให้ห่างจากประตูหรือตั้งในแนวทแยงมุมกับประตู แต่อย่าตั้งขนานกัน พูดอีกอย่างก็คือคุณต้องมองเห็นประตูขณะที่คุณอยู่บนเตียง แต่ต้องไม่ขนานกับประตู ไม่ว่าจะเป็นประตูห้องนอน ประตูที่เปิดไประเบียง/นอกชาน ประตูห้องน้ำหรือบานประตูตู้เสื้อผ้า อย่าวางเตียงขนานกับประตูเหล่านี้เด็ดขาด ไม่อย่างนั้นพลังชี่จะไหลเข้าสู่เตียงมากเกินไป ถ้าจะให้ดีเตียงต้องตั้งทแยงมุมกับประตู โผล่ออกมาจากมุมตรงข้าม  การตั้งเตียงใกล้กับประตูมากเกินไปอาจทำให้คุณสะดุ้งเวลาที่มีอะไรน่าตกใจเกิดขึ้น ยิ่งคุณอยู่ห่างจากประตูเท่าไหร่ คุณก็จะยิ่งเตรียมพร้อมสำหรับสิ่งที่คุณจะเห็นมากเท่านั้น นี่เป็นเหตุผลเดียวกับที่ว่าทำไมห้องนอนถึงควรอยู่ห่างจากประตูให้มากที่สุด  แต่ถ้าให้ดีจริงๆ เวลาที่คุณตื่นขึ้นมา คุณควรมองเห็นประตูได้จากแนวตรงหรือเกือบจะตรง เพื่อที่คุณจะได้รู้สึกว่าคุณสามารถควบคุมชีวิตตัวเองได้ นอกจากจะมีหัวเตียงที่ดีแล้ว คุณก็ยังต้องมีกำแพงที่แข็งแรงอยู่ด้านหลังของเตียงด้วย เวลาที่คุณนอนหลับใต้หน้าต่าง พลังงานส่วนตัวของคุณมักจะค่อยๆ อ่อนลง เพราะว่าไม่มีการหนุนหรือการป้องกันที่ดี วางโต๊ะข้างเตียง 2 ตัวไว้ที่ข้างเตียงทั้ง 2 ด้านเพื่อสร้างสมดุลขณะนอนหลับ ถ้าจะให้ดีคุณอาจจะวางโคมไฟที่เหมือนกันไว้บนโต๊ะข้างเตียงทั้ง 2 ตัวด้วยเพื่อเพิ่มแสงไฟอ่อนๆ ให้แก่ห้องนอน ความสมดุลนี้สำคัญต่อการทำให้ใจสงบ และรักษาความเท่าเทียมในความสัมพันธ์หากคุณนอนห้องเดียวกับคนรัก ถ้าจะให้ดีโต๊ะข้างเตียงควรเป็นโต๊ะกลมมากกว่าโต๊ะเหลี่ยมเพื่อไล่พลังชี่ที่อาจจะเข้าสู่ตัวคุณโดยตรง ซึ่งเป็นเหมือนกับ "ลูกธนูยาพิษ" ถ้าจะให้ดีคุณควรย้ายโต๊ะและทีวีออกไปจากห้องนอนเพื่อให้ห้องนอนเป็นที่สำหรับพักผ่อนและผ่อนคลายจริงๆ แต่เราทุกคนต่างก็มีพื้นที่จำกัด เพราะฉะนั้นถ้าคุณมีทีวีหรือโต๊ะอยู่ในห้องของคุณ ให้ตั้งให้ห่างจากเตียงให้มากที่สุดเพื่อไม่ให้ปิดกั้นพลังบวกที่จะเข้ามาสู่เตียง ถ้าเป็นไปได้ให้แขวนผ้าพันคอหรือผ้าห่มบางๆ ไว้เหนือทีวีหรือโต๊ะ หรืออาจจะใช้ฉากกั้นห้องปิดไว้เพื่อเพิ่มพื้นที่ในห้องก็ได้ ธาตุไฟที่สมดุลตามหลักฮวงจุ้ยในพื้นที่ส่วนตัวของคุณจะนำพลังเสริมมาสู่หน้าที่การงานและช่วยให้คุณเป็นที่ยอมรับ นอกจากนี้ยังช่วยเพิ่มไฟปรารถนาและความโรแมนติกในชีวิตและห้องนอนของคุณด้วย สีธาตุไฟตามหลักฮวงจุ้ยได้แก่ :   สีแดง สีส้ม สีม่วง สีชมพู สีเหลืองแก่ ธาตุดินที่แข็งแกร่งและกลมกลืนตามหลักฮวงจุ้ยในบ้านจะช่วยสร้างความมั่นคง ความอุดมสมบูรณ์ และการปกป้องมาสู่ทุกความสัมพันธ์ของคุณ สีธาตุดินตามหลักฮวงจุ้ยได้แก่:   สีเหลืองอ่อน สีเบจ ธาตุโลหะตามหลักฮวงจุ้ยนำมาซึ่งความคมคาย ความแม่นยำ ความกระจ่าง และประสิทธิภาพ ภาพที่แสดงถึงความสมดุลของธาตุโลหะจะช่วยให้คุณมีชีวิตที่มีความชัดเจนและความเบิกบาน สีธาตุโลหะตามหลักฮวงจุ้ยได้แก่ :   สีเทา สีขาว พอหมดวันสิ่งที่สำคัญที่สุดก็คือ คุณต้องรู้สึกสงบในห้องนอนของคุณและนอนหลับฝันดี การมีสีพาสเทลสว่างๆ อ่อนๆ ทั่วทั้งห้องนอนจะเพิ่มความปลอดโปร่งและความสงบมาสู่จิตใจ สีที่คุณสามารถใช้ได้คือ:   สีฟ้า สีชมพูอ่อน สีเขียวอ่อน สีม่วงอ่อน ถ้ากระจกนี้ติดตั้งตายตัวและคุณไม่สามารถย้ายออกไปได้ ก็ให้เอาผ้ามาแขวนไว้เหนือกระจก เพราะถ้าปล่อยโล่งอาจรบกวนการนอนของคุณได้ โดยทั่วไปแล้วคุณไม่ควรนำกระจกมาไว้ในห้องนอน โดยเฉพาะอย่างยิ่งถ้าคุณนอนห้องเดียวกับคนรัก เพราะอาจเป็นการเปิดช่องให้เกิดการไม่ซื่อสัตย์ต่อกันได้ นอกจากนี้กระจกยังมีพลังมากเกินไปสำหรับพื้นที่เพื่อการพักผ่อนอย่างห้องนอนด้วย ขื่อบ้านอาจสร้างความรู้สึกกดดันที่รบกวนการนอนของคุณ ถ้าคุณไม่มีทางเลือก ให้เอาผ้าคลุมขื่อไว้หรือแขวนขลุ่ยไม้ 2 อันลงมาจากขื่อโดยให้ด้านที่เป่าปากชี้ลงมาที่พื้น วิธีนี้จะช่วยป้องกันพลังงานที่ไม่พึงประสงค์จากด้านบนของเตียง แนวคิดก็คือคุณต้องไม่รู้สึกเหมือนถูกข่มขู่ตอนนอน นอกจากนี้อย่าแขวนภาพน้ำหรือวางตู้ปลาไว้ในห้องของคุณ เพราะอาจทำให้เกิดการสูญเสียเงินทองหรือการโจรกรรม ถ้าคุณอยากได้ฮวงจุ้ยที่ดีที่สุด ให้นำตู้ปลา ภาพน้ำ หรือแม่น้ำออกไปจากห้องนอน ต้นไม้ถือเป็นสิ่งที่มีหยางมากเกินไป ทำให้เกิดพลังงานและกิจกรรมมากเกินไปสำหรับการพักผ่อนที่คุณต้องการ ถ้าคุณไม่มีที่วางต้นไม้ที่อื่น ให้พยายามวางต้นไม้ไว้ให้อยู่นอกสายตาเวลาที่คุณอยู่บนเตียง พลังงานชี่ไม่สามารถไหลเวียนได้ ซึ่งอาจทำให้เกิดสิ่งที่มารบกวนชีวิตคู่ ถ้าด้านใดด้านหนึ่งของเตียงติดกับกำแพง คนรักคนใดคนหนึ่งก็ต้องนอนข้างใน ซึ่งถือเป็น "ติดกับ" อยู่ในความสัมพันธ์อย่างแท้จริง ทีวีทำให้เกิดสนามแม่เหล็กที่ไม่ดีที่อาจรบกวนการนอน ทำให้ความสัมพันธ์ของคุณกับคนรักตึงเครียดหรือนำมือที่สามเข้ามาในห้องนอน ถ้าคุณต้องเอาทีวีไว้ในห้องนอน ก็ให้เอาผ้าพันคอมาคลุมไว้เวลาที่ไม่ได้เปิด ถ้าคุณจริงจังมากจริงๆ ก็ให้ซ่อนทีวีไว้ในตู้เสื้อผ้าเวลาที่คุณไม่ได้ดู หรือวางไว้บนชั้นวางที่สามารถล็อกได้เพื่อซ่อนทีวีเอาไว้เวลาที่ไม่ได้ใช้ ซื้อเตียงแยกมาต่างหากแล้ววางฟูกกับหมอนไว้บนเตียงใหม่ จากนั้นเอาเตียงพับได้ออกและติดตั้งชั้นวางตรงกำแพงว่างๆ แทน ถ้าห้องของคุณเล็กและจำเป็นต้องใช้เตียงพับได้จริงๆ คุณอาจจะเพิ่มปลายเตียงและปิดกำแพงเปล่าไว้ ห้องนอนควรเป็นสถานที่ศักดิ์สิทธิ์ มันควรเป็นที่ๆ คุณใช้หลบหนีจากความเครียดประจำวัน ไม่ว่าจะเป็นความเครียดจากงาน ลูกๆ สุขภาพ หรือมิตรภาพ ห้องนอนไม่ควรเป็นที่ๆ คุณสุมอย่างอื่นที่คุณไม่รู้จะเอาไปวางไว้ตรงไหน ในทางตรงกันข้ามห้องนอนควรเป็นเหมือนโอเอซิสกลางทะเลทราย เป็นที่ๆ คุณจะมาเยือนเมื่อคุณต้องการพักผ่อน หรือแค่ต้องการพักสักหน่อย เพื่อเสริมฮวงจุ้ยให้ดีที่สุด คุณควรเลี่ยงแสงสว่างฉูดฉาด หรือแสงไฟเพดานเหนือเตียง แต่ให้วางโคมไฟแสงอ่อนๆ ไว้บนโต๊ะแทน และพยายามให้แสงธรรมชาติเข้าสู่ห้องนอนทางหน้าต่างให้ได้มากที่สุด วิธีนี้จะทำให้คุณรู้สึกสงบและสบายใจมากกว่าแสงจ้าๆ ที่สว่างเกินไป ถ้าเป็นไปได้ พยายามอย่าตั้งเตียงไว้ระหว่างประตูกับหน้าต่าง ไม่อย่างนั้นคุณจะอยู่ตรงกลางระหว่าง "ลม" ของพลังชี่ที่พัดไปมาระหว่างสองที่นี้ แต่ถ้าเลี่ยงไม่ได้ ก็แค่แขวนผ้าม่านสวยๆ ดีๆ เพื่อป้องกันไม่ให้พลังที่ไม่ดีเข้ามา นอกจากนี้ถ้าเป็นไปได้คุณก็ไม่ควรนอนหันหน้าเข้าหาหน้าต่างด้วย เพราะไม่อย่างนั้นคุณจะนอนหลับพักผ่อนได้ไม่เต็มที่ แขวนภาพทัศนียภาพธรรมชาติที่สงบ หรือสถานที่อื่นๆ ที่สร้างแรงบันดาลใจให้กับคุณ เลือกทิวทัศน์กลางๆ ภาพที่สร้างแรงบันดาลใจให้คุณทำตามความฝัน หรือภาพอื่นๆ ที่ทำให้ใจของคุณสงบและเยือกเย็น ภาพที่กราฟิกเกินไป รุนแรง หรือมองแล้วใจไม่ดีหรือใจไม่ค่อยดีนั้นไม่เหมาะกับห้องนอน วางภาพที่สร้างแรงบันดาลใจให้คุณมากที่สุดไว้ตรงข้ามกับเตียงนอนของคุณโดยตรง เพื่อที่คุณจะได้เห็นภาพนี้เป็นสิ่งแรกเมื่อคุณตื่นขึ้นมา พยายามเว้นพื้นที่ข้างเตียงระหว่างเตียงกับเฟอร์นิเจอร์อื่นๆ ให้เท่ากัน เพราะเราควรเดินในแต่ละด้านของห้องได้อย่างสะดวกประมาณนึงพอๆ กันทุกด้าน แน่นอนว่าเฟอร์นิเจอร์บางชิ้นอาจทำให้เกิดความไม่สมดุล แต่โดยทั่วไปคุณไม่ควรให้ของกองอยู่ข้างใดข้างหนึ่งของห้องนอนมากเกินไป ไม่อย่างนั้นจะเป็นการสร้างความไม่สมดุลให้เกิดขึ้นในห้องที่สำคัญที่สุด เปิดตู้เสื้อผ้าและลิ้นชักแล้วเอาเสื้อผ้าที่คุณไม่ได้ใส่เลยในช่วง 1 ปีที่ผ่านมาออกไป บริจาคเสื้อผ้าเหล่านี้หรือให้เพื่อนหรือญาติต่อถ้ามันยังใส่ได้อยู่ ถึงแม้ว่าคุณจะมองไม่เห็นเสื้อผ้าเก่าๆ พวกนี้ แต่การเก็บมันไว้ในห้องนอนก็อาจจะทำให้คุณไม่ได้เปิดรับโอกาสใหม่ๆ " คุณจะเอาภาพครอบครัวหลักๆ ไว้สัก 2 – 3 ภาพในห้องนอนก็ได้ แต่อย่าวางภาพคนระเกะระกะไปทั่วห้อง ไม่อย่างนั้นคุณจะรู้สึกเหมือนถูกมองและจะรู้สึกว่าอะไรมันถาโถมเข้ามามากเกินไป ภาพบุคคลสำคัญทางศาสนาก็เช่นกัน ทำห้องนอนให้โล่งและเรียบมากที่สุด อย่านำเก้าอี้ โคมไฟ หรือรูปภาพไว้ในห้องนอนเพิ่มเติมถ้าคุณไม่แน่ใจว่ามันจำเป็นจริงๆ หรือเปล่า ยิ่งคุณมีของในห้องมากเท่าไหร่ คุณก็จะยิ่งหาสมดุลในห้องนอนได้ยากยิ่งขึ้น เพื่อเสริมฮวงจุ้ยในห้องนอนให้ได้มากที่สุด คุณต้องกำจัดกระดาษที่ไม่ใช้แล้ว ขยะ ของกระจุกระจิกเก่าๆ รูปภาพไร้สาระ ของขวัญที่ไม่มีประโยชน์ หรืออะไรก็ได้ที่คุณไม่จำเป็นต้องมีในห้องนอน ถ้าคุณมีความผูกพันกับของบางชิ้นมากเป็นพิเศษ ให้เก็บไว้ในที่ของมันหรืออีกห้องหนึ่ง แต่พยายามเก็บของไว้ในห้องนอนให้น้อยที่สุด การมีห้องนอนที่โล่งเป็นระเบียบจะทำให้ชีวิตของคุณไม่ยุ่งเหยิงและเติมเต็มยิ่งขึ้น
มีหัวเตียงที่แข็งแรง. หาฟูกที่รองรับร่างกายได้เป็นอย่างดี. ความสูงของเตียงต้องพอดี. เตียงต้องตั้งให้ห่างจากประตูมากที่สุด. มีกำแพงดีๆ ที่ช่วยหนุนด้านหลังของเตียง. วางรากฐานและพลังงานสมดุลทั้ง 2 ด้านของเตียง. ตั้งเตียงให้ห่างจากทีวี โต๊ะ หรือสิ่งที่รบกวนจิตใจอื่นๆ. เพิ่มสีธาตุไฟเพื่อเพิ่มไฟปรารถนาและพลังงาน. เพิ่มสีเอิร์ธโทนเพื่อความอุดมสมบูรณ์และความมั่นคง. เพิ่มสี "โลหะ" เพื่อความกระจ่างและความแม่นยำ. เพิ่มสีพาสเทลเพื่อนำความสงบและความผ่อนคลายมาสู่ห้องนอน. อย่าหันกระจกหรือกระจกบานประตูตู้เสื้อผ้าเข้าหาเตียง. อย่าตั้งเตียงไว้ใต้ขื่อโดยตรง. ไม่นำน้ำพุเทียมและสิ่งที่มีลักษณะเป็นน้ำมาไว้ในห้องนอน. เอาต้นไม้และดอกไม้ออกไปจากห้อง. อย่าวางของสุมไว้รอบเตียงหรือวางเตียงชิดกำแพงด้านใดด้านหนึ่ง. เอาทีวีออกไป. อย่าใช้เตียงที่พับเก็บเข้ากำแพงได้ เพราะมันจะทำให้คุณนอนหลับได้ไม่สบายและรบกวนการนอน. คิดว่าห้องนอนเป็นเหมือนกับโอเอซิส. มีแสงไฟอ่อนๆ. ระวังตำแหน่งของหน้าต่าง. มีงานศิลปะสร้างแรงบันดาลใจไว้ในห้องนอน. พยายามสร้างความสมดุล. กำจัดเสื้อผ้าที่ไม่ใส่แล้ว. อย่าให้รูปภาพญาติๆ หรือเพื่อนๆ "จ้องมองคุณ. ห้องนอนต้องไม่แน่นขนัดจนเกินไป. กำจัดของที่กองสุมอยู่.
https://www.wikihow.com/Feng-Shui-Your-Bedroom https://www.wikihow.com/Feng-Shui-Your-Bedroom https://www.wikihow.com/Feng-Shui-Your-Bedroom https://www.wikihow.com/Feng-Shui-Your-Bedroom
Applying Feng Shui to Your Bed Creating Balance Through Colors Avoiding Negative Energy Making Other Considerations